INyuvesi yaseNingizimu Afrika

INyuvesi yaseNingizimu Africa  (UNISA) inguhlelo lwenyuvesi olukhulu kunazo zonke eNingizimu Afrika ngokokubhaliswa kwabafundi. Iheha ingxenye eyodwa yokuthathu yabo bonke abafundi bemfundo ephakeme eNingizimu Afrika. Ngokusebenzisa amakolishi nezikhungo ezahlukahlukene, i-UNISA inabafundi abangaphezu kwama-400,000, okufaka nabafundi abavela phesheya, abavela emazweni ayi-130 emhlabeni wonke, okuyenza ibe ngenye yamanyuvesi amakhulukazi futhi okunguphela kwayo enjalo e-Afrika.

Njengenyuvesi ephelele, i-Unisa inikeza kokubili izinhlelo zokufundela umsebenzi nezemfundo, eziningi zazo eziye zathola ukugunyazwa kwamazwe omhlaba, kanye nesinyathelo esibanzi sokuma kwezwe, okunikeza abafundi bayo ukuqashwa nokuqashelwa emazweni amaningi emhlabeni wonke. Inyuvesi ibala abantu abaningi baseNingizimu Afrika abavelele phakathi kwAbafundi bayo, kufaka phakathi abanqobe Umklomelo kaNobel ababili: UNelson Mandela, umongameli wokuqala okhethwe ngentando yeningi waseNingizimu Afrika kanye Umbhishobhi Omkhulu UDesmond Tutu.

Yasungulwa ngo-1873 njenge-University of the Cape of Good Hope, i-Nyuvesi yaseNingizimu Afrika (noma i-Unisa njengoba yaziwa kanjalo ngokwejwayelekile) ichithe ingxenye enkulu yomlando wayo wokuqala njengegatsha lokuhlola lenyuvesi yase-Oxford neyaseCambridge kanye nanjengesifukameli okuvela kuso amanye amanyuvesi amaningi eNingizimu Afrika. Umthetho wango-1916 wasungula iNyuvesi yaseNingizimu Afrika ezimele (umthetho ofanayo wasungula iNyuvesi yaseStellenbosch kanye neNyuvesi yaseKapa njengamanyuvesi azimele) "njengesambulela" noma isikhungo sikahulumeni esinekomkhulu laso ePitoli, sidlala indima yokubhekelela yezemfundo yamakolishi amaningana agcina eba ngamanyuvesi azimele. Amakolishi ayengaphansi kwe-UNISA kwakuyi-Grey University College (Bloemfontein), i-Huguenot University College (Wellington), i-INatal University College (Pietermaritzburg), I-Rhodes University College (Grahamstown), i-Transvaal University College (Pretoria), i-South African School of Mines and Technology (Johannesburg), ne-Potchefstroom University College. Ngo-1959, ngokushaywa komthetho obizwa Extension of University Education Act, ukubhekelela okwakwenziwa yi-UNISA kwabuye kwadluliselwa "emanyuvesi ansundu" amahlanu, okuyiNyuvesi yaseZululand, iNyuvesi yaseNtshonalanga Kapa, iNyuvesi yaseNyakatho, iNyuvesi yaseDurban-Westville, neNyuvesi yaseFort Hare. Ngowe-1946, i-UNISA yanikezwa umsebenzi omusha njengenyuvesi yemfundo ekude, futhi namuhla ifundisa izifundo zezifakazelo, zamadiploma kanye nezeziqu kuze kufike ezingeni lobungcithabuchopho.
Category:Imfundo yaseNingizimu Afrika
Category:Izinyuvesi eGauteng

 INyuvesi ngokwayo 

 Indawo ekuyo 
Izakhiwo zendlunkulu ye-Unisa e-Muckleneuk ePitoli, ziwumbukwane ophawulekayo wesidlavela esiyisiqongo. INyuvesi yaqala ukusebenzisa lendawo njengekhaya layo ngowe-1972, ngemuva kokufudukela kuyo isuka enkabeni yesidlavela sasePitoli. Isixhoxho sezakhiwo saklanywa abaklami bakwa-Bryan Sandrock eminyakeni yowe-1960 futhi sifuze indlela yamazwe yokuklama izakhiwo eyaziwa ngezilinganiso eziqopha umlando nolwangu lokungcikisha olufana nezinhlaka ezinyundekileyo. Ulwangu oluphawuleka kakhulu yilolo lwesinyundeko eside esisonqenqemeni lwegquma, nesisekelwe umshayo wenqimbi ophezu komqobe omkhulukazi.

Ngokufanayo ezakhiweni eziseSunnyside, khona ePitoli, nazo ziyindawo emqoka yobuqhebeqhebe babafundi. Izakhiwo ezisaFlorida eJozi ziyisikhungu senzululwazi saseUnisa. Usiba lweziNzululwazi zezoLimo nezeMvelo neminye iminyango yosiba lwenzululwazi, umNgcikisho nobuChwepheshe iyatholakala nayo. Izakhiwo zenzululwazi ziyishumi nambili zizonke, kukhona umtapolwazi, izethamelo ezimbili (2 auditoriums) kanye nendawo enkulu yokufundela. Kukhona nesikhungu sokulima kanye nesokucwaninga nokuqeqesha esiklanyelwe ukuhlangabezana nezidingo zabafundi zemfundo nocwaningo ezinhlelweni eziningi zezolimo, nokolondoloza indalo.
INyuvesi inezikhungo zezifunda eziyisikhombisa eNingizimu Afrika yonke, nezikhonza abafundi kuzo zonke izifundazwe eimziyithoba. Lezo zikhungo zihlanganisa:

 Ukukleliswa 
Ngonyaka wezi-2015, iNyuvesi yaseNingizimu Afrika yakleliswa kuqhiwu lesithupha  njengeqoqodayo ezweni iNingizimu Afrika ngokwe-Times Higher Education. Lokhu kusho ukuthi iNyuvesi ikuqhiwu lesithupha kwaqoqodayo kwiZwekazi lase-Afrika, kumanyuvesi angama-30.


Ukukleliswa kwe-UNISA ngowezi-2016 kuya kowezi- 2024UnyakaUqhiwu20241001–120020231001–12002022801–100020211001+20201001+20191001+2018801–10002017801+2016601-800

 Uhla lwabathweswa iziqu abaqavile 

Amaphatho